الجزایر مجلیس باشقانی سعید بوحجه، وظیفه‌سین‌دن ایستعفا ائتمه‌سی چاغیریش‌لاری اوزرینده یاشانان ایچ کریزین آردیندان مجلیس فعالیت‌لرینی دوندورما قراری آلدی.
الجزایر رسمی خبرآژانسینا گؤره بوحجه، مجلیس‌دکی 5 قروپ باشقانی‌نین ایستعفاسینی ایستمه‌سی‌نین آردین‌دان پارلامنت دیپلوماسیسی چرچیوه‌سین‌دکی پروقرام‌لی فعالیت‌لری دوندورما قراری آلدی.
آرا‌لاریندا سعید بوحجه'نین میللی قورتولوش جبهه‌سی (FLN) پارتیسی‌نین ده اولدوغو 5 پارتی بازار گونو، بوحجه ایستعفا ائدنه قدر مجلیس ایچین‌دکی فعالیتینی دوندوردوغونو اعلان ائتمیشدی.
میللی قورتولوش جبهه‌سی باش کاتیبی جمال ولد عباس، شنبه گونو باشکند الجزایرین جنوبون‌داکی مهدیه شهرینده کئچیریلن بیر تدبیرده ائتدیگی آچیقلامادا، مجلیس‌دکی 462 میللت وکیلین‌دن 320سی‌نین مجلیس باشقانی بوحجه'نین ایستعفا ائتمه‌سی اوچون ایمضا وئردیگینی بیلدیرمیشدی.
الجزایر آنایاساسی و مجلیسین ایچ نیظامنامه‌سینه گؤره، مجلیس باشقانین‌دان گووئن اویو چکیلمیر، آنجاق ایستعفاسی، وظیفه مدتی‌نین دولماسی و یا وفاتی اوزرینه دییشیک‌لیگه گئتمک.
مجلیس باشقانی‌نین ایستعفاسی‌نین ایجرایه قویولماسی اوچون ایستعفاسینی پرزیدنت عبدالعزیز بوتفلیقه'یه تقدیم ائتمه‌سی لازیم‌دیر.
بوحجه'نین ایستعفاسی‌نین طلب اولونماسی‌نین آرخاسیندا، حاکم پارتی منسوبو و مجلیس باش کاتیب سولیمانی بشیرین وظیفه‌سینه اؤتن بازار گونو سون وئرمه‌سی‌نین یاتدیغی بیلدیریلیر.
بوحجه، می 2017ده 5 ایللیگینه الجزایر میللی خالق مجلیسی‌نین باشقانی کیمی سئچیلمیشدی.
